Η **Μαίρη Τρέιβερς** (*Mary Allin Travers*, 9 Νοεμβρίου 1936 – 16 Σεπτεμβρίου 2009) ήταν Αμερικανίδα τραγουδίστρια και τραγουδοποιός, μέλος του συγκροτήματος της φολκ Peter, Paul and Mary, μαζί με τους Πίτερ Γιάροου (Peter Yarrow) και Νόελ "Πολ" Στούκι (Noel "Paul" Stookey). Οι Peter, Paul and Mary ήταν ένα από τα πλέον επιτυχημένα μουσικά συγκροτήματα της δεκαετίας του 1960.

Πρώτα χρόνια και μόρφωση
------------------------

Γεννήθηκε στο Λουίσβιλ του Κεντάκι και οι γονείς της ήταν δημοσιογράφοι και συνδικαλιστές. Η οικογένεια εγκαταστάθηκε στο Γκρίνουιτς Βίλατζ το 1938, στην Πόλη της Νέας Υόρκης. Η Μαίρη φοίτησε στο σχολείο του Λιτλ Ρεντ Χάους μέχρι την 11η τάξη, οπότε και το εγκατέλειψε για να αφοσιωθεί στο τραγούδι.

Μουσική καριέρα
---------------

Ενώ ήταν ακόμα στο Γυμνάσιο έκανε φωνητικά για το συγκρότημα *The Song Swappers*. Η Τρέιβερς θεωρούσε ότι είχε το τραγούδι ως χόμπι, ωστόσο οι άλλοι μουσικοί την ενθάρρυναν να τραγουδήσει και επαγγελματικά. Έπαιξε επίσης ως ηθοποιός στο θεατρικό μιούζικαλ του Μπρόντγουεϊ *The Next President*.

Το συγκρότημα (τρίο) που την έκανε διάσημη συστάθηκε το 1961, με κοινό μάνατζερ τον Άλμπερτ Γκρόσμαν, ο οποίος συνεργαζόταν και με τον Μπομπ Ντίλαν. Έτσι, έκαναν επιτυχία με το τραγούδι του Ντίλαν *Don't Think Twice Its Alright* και βοήθησαν στο να ανεβεί το άλμπουμ *Freewheelin* του Ντίλαν στο Top 30 (στις 30 καλύτερες επιτυχίες). (Κυκλοφόρησε 4 μήνες νωρίτερα.)  Το 1962 κυκλοφόρησε το πρώτο άλμπουμ του συγκροτήματος και αμέσως έκανε επιτυχία με τραγούδια όπως *If I Had a Hammer* και *Lemon Tree.* Το πρώτο μάλιστα κέρδισε και βραβείο Γκράμι για το καλύτερο ηχογράφημα φολκ μουσικής και για την καλύτερη ερμηνεία από συγκρότημα με φωνητικά.

Το επόμενό τους άλμπουμ, με τίτλο *Moving*, περιελάμβανε την επιτυχία *Puff (The Magic Dragon)*, το οποίο θεωρήθηκε ότι υμνούσε τη μαριχουάνα. Ειδικότερα το *If I Had a Hammer* έγινε ο ύμνος για την ισότητα ανάμεσα στις φυλές, όπως ήταν το τραγούδι του Ντίλαν *Blowin' in the Wind*. Το συγκρότημα διαλύθηκε το 1970 και εν συνεχεία η Τρέιβερς ακολούθησε σόλο καριέρα, ηχογραφώντας πέντε άλμπουμς: "Mary" (1971), "Morning Glory" (1972), "All My Choices" (1973), "Circles" (1974) και "It's in Everyone of Us" (1978). Το συγκρότημα επανασυστάθηκε το 1978, έκανε πολλές περιοδείες και κυκλοφόρησε αρκετά άλμπουμ. Το 1999 το συγκρότημα εισήχθη στο Vocal Group Hall of Fame.

Προσωπική ζωή και θάνατος
-------------------------

Η τραγουδίστρια έκανε τρεις γάμους, τον πρώτο το 1958 (διαζύγιο το 1960), έναν δεύτερο με τον Μπάρι Φαϊνστάιν (1963-1968) και έναν τρίτο με τον Τζέραλντ Τέιλορ (1969-1975), οι οποίοι κατέληξαν σε διαζύγιο. Το 1991 έκανε και τέταρτο γάμο με τον επιχειρηματία Ίθαν Ρόμπινς. Από τους προηγούμενους γάμους της απέκτησε δύο κόρες.

Το 2005 διαγνώστηκε ότι η Τρέιβερς έπασχε από λευχαιμία. Υποβλήθηκε σε μεταμόσχευση μυελού των οστών, η οποία ήταν φαινομενικά επιτυχής. Ωστόσο, η καλλιτέχνις απεβίωσε σε ηλικία 73 ετών στο νοσοκομείο του Ντάνμπερι, στο Κονέκτικατ, από επιπλοκές που προήλθαν έπειτα από χημειοθεραπεία, στις 16 Σεπτεμβρίου του 2009.

Προσωπική δισκογραφία
---------------------

* *Mary* , Warner Bros. 1971
* *Morning Glory*, Warner Bros. 1972
* *All My Choices*, Warner Bros. 1973
* *Circles*, Warner Bros. 1974
* *It's In Everyone of Us*, Chrysalis, 1978

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Απριλίου 2014.
2. ↑  (Αγγλικά) *SNAC*. w6v99fgr. Ανακτήθηκε στις 9  Οκτωβρίου 2017.
3. ↑  (Αγγλικά) *Internet Broadway Database*. 87714. Ανακτήθηκε στις 9  Οκτωβρίου 2017.
4. ↑  (Αγγλικά) *Internet Movie Database*. Ανακτήθηκε στις 20  Ιουνίου 2019.
5. ↑  (Αγγλικά) *Carnegie Hall linked open data*. Ιουνίου 2017. 57047. Ανακτήθηκε στις 2  Μαΐου 2022.
6. ↑  (Αγγλικά) *Internet Movie Database*. nm0871300. Ανακτήθηκε στις 12  Οκτωβρίου 2015.
7. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14064786d. Ανακτήθηκε στις 10  Οκτωβρίου 2015.
8. 1 2 3 4 5  
Grimes, William (16 Σεπτεμβρίου 2009). «Mary Travers of Peter, Paul and Mary Dies at 72». *The New York Times*.. Ανακτήθηκε στις 17 Σεπτεμβρίου 2009.
9. 1 2  Harris, Kathryn (17 Σεπτεμβρίου 2009). «Mary Travers of Folk Music Trio Peter, Paul & Mary Dies at 72». *Bloomberg News*.. Ανακτήθηκε στις 17-09-2009.
10. ↑  Lindsay, Jay (*Associated Press*) (16 Σεπτεμβρίου 2009). «Mary Travers of Peter, Paul and Mary Dead at 72». *San Francisco Chronicle*. Αρχειοθετήθηκε από το πρωτότυπο στις 2009-09-22.. Ανακτήθηκε στις 17-09-2009.
11. ↑  The Times *Νεκρολογία 18 Σεπτεμβρίου 2009*
12. 1 2  «Mary Travers, 72: Singer Helped Launch Folk Revival With Peter, Paul and Mary». *Associated Press*. 17 Σεπτεμβρίου 2009.. Ανακτήθηκε στις 17-09-2009.
13. ↑ . .

Εξωτερικοί σύνδεσμοι
--------------------

* peterpaulandmary.com, ιστότοπος του συγκροτήματος
* marytravers.com Αρχειοθετήθηκε 2010-01-16 στο Wayback Machine. Προσωπικός ιστότοπος της τραγουδίστριας
* Mary Travers - Daily Telegraph - νεκρολογία.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 84167926
* **Europeana**: agent/base/68189
* LCCN: nr90009711
* ISNI: 0000 0001 1576 4546
* GND: 141063556
* BNF: cb14064786d (data)
* MusicBrainz: 424725d2-016f-4a2e-9160-0e4c117e17ad
* NKC: jo2004249944

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Mary Travers (singer)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |